  Майя Бывальцева Удмуртилэн кивалтӥсез Александр Соловьёв ужезъя Росилэн шоркараз мынэмын. Со кун кивалтэтын кӧня ке пумиськонъёс ортчытоз, ивортэ элькун тӧролэн но кивалтэтлэн пресс-службазы. 7-тӥ инвожое Александр Соловьёв Россиысь коньдон ужпумъёсъя Антон Силуановен коньдэт кусыпъёсъя ужпумъёс сярысь вераськиз. Озьы ик кун кивалтэтлэн тӧроезлэн воштӥсеныз Ольга Голодецен пумиськон чакламын. Отын элькунысь мер удысэз азинтон ужпумъёсты эскерозы. Кылсярысь, Пиналъёслы реабилитацияя элькун центрез, Пинал учкисьёслы театрез, Йӧскалык лыдӟиськонниез но мукет объектъёсты пуктон но тупатъян сярысь вераськозы. Удмуртилэн тӧроез Россиысь ожгар промышленностья ӧриын но пумиськонъёс ортчытыны малпа. Отын со оборонно-промышленной огъетэ пырись элькун предприятиосын кун политикаез быдэсъян ужпумъёсты ӝутоз. Ивортэмын, Александр Соловьёв кунгож сьӧрысь вузъёсты воштонъя программаез быдэсъянъя кенешонэз 2017-тӥ арын Удмуртиын ортчытыны ӵектонэн потоз. Тегъёс: Политика Ижкар Москва Удмуртия Россия АнтонСилуанов АлександрСоловьёв коньдэт кивалтэт  